Na temelju članka 114. Zakona o prostornom uređenju (Narodne novine broj 155/25), u daljnjem tekstu: Zakon, te članka 42. Statuta Općine Karlobag, općinski načelnik donosi
Odluku o izradi Urbanističkog plana uređenja kampa ''Gaj''
Opće odredbe
Članak 1.
(1) Donosi se odluka o izradi Urbanističkog plana uređenja kampa ''Gaj'', u daljnjem tekstu: Odluka.
(2) Donošenjem ove Odluke započinje postupak izrade i donošenja Urbanističkog plana uređenja kampa ''Gaj'', u daljnjem tekstu: Plan.
(3) Nositelj izrade Plana je Općina Karlobag, Jedinstveni upravni odjel, u daljnjem tekstu: Nositelj izrade.
(4) Odgovorna osoba Nositelja izrade je čelnik tijela iz stavka 3. ovoga članka.

Pravna osnova za izradu Plana
Članak 2.
Postupak izrade i donošenja Plana temelji se na odredbama članka 113. do članka 134. Zakona, a u skladu s ostalim važećim propisima iz područja prostornog uređenja.
Razlozi donošenja Plana, ciljevi i programska polazišta
Članak 3.
(1) Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade Plana.
(2) Razlozi za donošenje Plana:
A. Usklađenost sa zakonskim i podzakonskim okvirom
1. Zakonska obveza izrade Plana i usklađenje sa Zakonom
Pravna osnova za izradu i donošenje Plana su odredbe članka 86. stavak 3., članka 79. i
80. te odgovarajuća primjena članaka 81. do 112. Zakona („Narodne novine“ broj 153/13, 65/17, 114/18, 39/19, 98/19 i 67/23, u daljnjem tekstu: Zakon).
2. Usklađenje s planom više razine
Planom će se izvršiti usklađenje s Prostornim planom Ličko - Senjske županije („Županijski glasnik“ br. 16/02, 17/02 - ispravak, 19/02 - ispravak, 24/02, 3/05, 3/06, 15/06 - pročišćeni tekst, 19/07, 13/10, 22/10 - pročišćeni tekst, 19/11, 4/15, 7/15 - pročišćeni tekst, 6/16, 15/16
- pročišćeni tekst, 9/17- pročišćeni tekst, 29/17 – ispravak i 20/20, 3/21).
3. Usklađenje s planom šireg područja iste razine
Planom će se izvršiti usklađenje s Prostornim planom uređenja Općine Karlobag.
B. Određivanje novih prostorno planskih rješenja
Novo prostorno-plansko rješenje obuhvaćat će sve uvjete uređenja i gradnje za buduću ugostiteljsko-turističku zonu, pripadajući obalni pojas i akvatorij.

Ova elektronička isprava potpisana je kvalificiranim elektroničkim potpisom sukladno EU uredbi 910/2014/EU ( eIDAS Regulation), a isti je vidljiv na posljednjoj nenumeriranoj stranici. Izvor pouzdanosti je European Union Trusted Lists (https://esignature.ec.europa.eu/efda/tl- browser/). U potpis je ugrađen vremenski pečat, te je omogućen za LTV.

(3) Ciljevi i programska polazišta za izradu Plana:
Osnovni cilj i programsko polazište je stvaranje prostornih uvjeta za planirani razvoj kampa s pratećim sadržajima (recepcija, restoran, kupalište, i drugi športsko rekreacijski i zabavni sadržaji).
(4) Uz navedene razloge, ciljeve i programska polazišta u postupku izrade i donošenja Plana mora se osigurati usklađenost Plana sukladno članku 85. Zakona.
Obuhvat Plana
Članak 4.
Plan obuhvaća izdvojeno građevinsko područje izvan naselja ugostiteljsko – turističke namjene - kamp Gaj površine 4,0 ha te pripadajući obalni pojas i akvatorij.
Sažeta ocjena stanja u obuhvatu Plana
Članak 5.
Ocjena stanja u obuhvatu Plana proizlazi iz:
· Prostor Općine Karlobag proteklih godina bilježi rast potražnje za turističkim sadržajima
· Sukladno odredbama PPUO cjelokupan prostor Općine je detaljno sagledan i planirano je izdvojeno građevinsko područje ugostiteljsko - turističke namjene na razmatranom prostoru, sukladno očekivanim potrebama korisnika prostora, sve sukladno Prostornom planu Ličko – senjske županije
· Za planiranu zonu propisana je obveza izrade UPU-a.

Popis sektorskih strategija i drugih dokumenata u skladu s kojima se utvrđuju zahtjevi za izradu Plana
Članak 6.
Strategije, stručne podloge i drugi dokumenti koje će se koristiti u izradi Plana su:
Sektorske strategije, planovi, studije i drugi dokumenti doneseni na temelju posebnih propisa koji sadrže strateška usmjerenja te programi i planovi pojedinih sektora od utjecaja za izradu Plana u skladu s kojima javnopravna tijela utvrđuju zahtjeve za izradu Plana su:
· Za izradu UPU bit će korišteni podaci dostupni iz informacijskog sustava prostornog uređenja te podaci i dokumentacija koju dostavljaju javnopravna tijela iz svog djelokruga. Javnopravna tijela, ako je moguće, podatke i drugu dokumentaciju dostavljaju u digitalnom obliku te geokodirane (georeferencirane)
· Odgovarajuće sektorske strategije, planove, studije i druge dokumente propisane posebnim zakonima dostavit će javnopravna tijela određena u članku 8. ove Odluke, svatko iz područja svog djelokruga
· Ukoliko se tijekom izrade UPU-a ukaže potreba za posebnim stručnim podlogama od značaja za moguća specifična prostorno – planska rješenja, odnosno dodatnom dokumentacijom, one će biti izrađene, odnosno dokumentacija pribavljena od strane nositelja izrade te će se dostaviti stručnom izrađivaču UPU-a.

Način pribavljanja stručnih rješenja za izradu Plana
Članak 7.
Stručni izrađivač izradit će Nacrt prijedloga UPU-a temeljem kojeg će Općinski načelnik utvrditi prijedlog Urbanističkog plana uređenja za javnu raspravu.
Popis javnopravnih tijela određenih posebnim propisima, koja daju zahtjeve za izradu Plana iz područja svog djelokruga, te drugih sudionika i korisnika prostora koji trebaju sudjelovati u izradi Plana
Članak 8.
(1) Poziv na dostavu zahtjeva za izradu Plana uputit će se sljedećim javnopravnim tijelima:
1. Ličko-senjska županija, Upravni odjel za prostorno uređenje, graditeljstvo i zaštitu okoliša, HR-53000 Gospić, Dr. Franje Tuđmana 4.
2. Županijska uprava za ceste Ličko-senjske županije, HR-53000 Gospić, Smljanska 41.
3. Javna ustanova Park prirode Velebit, HR-53000 Gospić, Kaniža Gospićka 4b.
4. Hrvatske vode, VGO za slivove sjevernoga Jadrana, HR-51000 Rijeka, Đure Šporera 3.
5. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9.
6. Ministarstvo unutarnjih poslova, Policijska uprava ličko-senjska, Odjel za sigurnost cestovnog prometa, HR-53000 Gospić, Hrvatskog sokola 2.
7. Ministarstvo zaštite okoliša i zelene tranzicije, Uprava za zaštitu prirode, HR-10000 Zagreb, Radnička cesta 80.
8. Ministarstvo poljoprivrede, šumarstva i ribarstva, HR-10000 Zagreb, Ulica grada Vukovara 78.
9. Ministarstvo mora, prometa i infrastrukture, Uprava pomorstva, HR-10000 Zagreb, Prisavlje 14.
10. Ministarstvo prostornoga uređenja, graditeljstva i državne imovine, Uprava za upravljanje i raspolaganje nekretninama, HR-10000 Zagreb, Ulica Republike Austrije 20.
11. Lučka uprava Senj, HR-53270 Senj, Obala kralja Zvonimira 12.
12. Ministarstvo mora, prometa i infrastrukture, Lučka kapetanija Senj, HR-53270 Senj, Obala kralja Zvonimira 12.
13. Ministarstvo kulture i medija, Uprava za zaštitu kulturne baštine, Područna konzervatorska služba Gospić, HR-53000 Gospić, Budačka 12.
14. HEP-Operator distribucijskog sustava d.o.o., Elektrolika Gospić, HR-53000 Gospić, Lipovska 31.
15. Hrvatske ceste d.o.o., HR-10000 Zagreb, Vončinina 3.
(2) Poziv na dostavu zahtjeva za izradu Plana uputit će se i drugim sudionicima i korisnicima prostora koji sudjeluju u izradi Plana:
1. Zavod za prostorno uređenje Ličko-senjske županije, HR-53000 Gospić, Ulica dr. Franje Tuđmana 4.
(3) Rok za dostavu zahtjeva je 30 dana od zaprimanja poziva za dostavu zahtjeva.
(4) Zahtjevi se dostavljaju putem pošte, elektroničkim putem ili osobno na adresu.
(5) Ako javnopravno tijelo ne dostavi zahtjeve u roku iz stavka 3. ovoga članka, smatra se da zahtjeva nema.

Dinamika s fazama izrade Plana
Članak 9.
Za izradu Plana određuju se dinamika i faze izrade Plana kako slijedi:
· 1. faza -- 30 dana
· upućivanje Odluke i poziva na dostavu zahtjeva javnopravnim tijelima s danom stupanja na snagu ove Odluke.


· 2. faza -- 30 dana
· izrada Nacrta prijedloga UPU-a iz članka 7. ove Odluke;
· utvrđivanje Prijedloga UPU-a za javnu raspravu na temelju Nacrta prijedloga UPU-a, od strane Općinskog načelnika Općine Karlobag.


· 3. faza -- 7 dana
· izrada Prijedloga UPU-a (7 dana od utvrđivanja prijedloga UPU-a);
· objava javne rasprave o Prijedlogu UPU-a u dnevnom tisku te na mrežnim stranicama Ministarstva prostornog uređenja, graditeljstva i državne imovine i Općine Karlobag prije početka javne rasprave;
· dostava posebnih pisanih obavijesti o javnoj raspravi o Prijedlogu UPU-a javnopravnim tijelima iz članka 8. ove Odluke koja su dala ili trebala dati zahtjeve za izradu UPU-a.


· 4. faza -- 30 dana - javna rasprava tj. javni uvid u Prijedlog UPU-a s javnim izlaganjem.


· 5. faza -- 15 dana od završetka javnog uvida - priprema Izvješća o javnoj raspravi i objava istog na oglasnoj ploči i mrežnoj stranici Općine Karlobag i u informacijskom sustavu.


· 6. faza -- dostava pisanih obavijesti sudionicima javne rasprave (i eventualnih ponovnih javnih rasprava) s obrazloženjem o razlozima neprihvaćanja, odnosno djelomičnog prihvaćanja njihovih prijedloga i primjedbi.


· 7. faza -- 15 dana
· izrada Nacrta konačnog prijedloga UPU-a, te utvrđivanje Konačnog prijedloga UPU-a od strane Općinskog načelnika Općine Karlobag.


· 8. faza -- 7 dana
· izrada Konačnog prijedloga UPU-a.


· 9. faza -- 30 dana - Mišljenje Zavoda

· prije donošenja UPU-a mora se pribaviti mišljenje zavoda za prostorno uređenje županije u pogledu usklađenosti tog plana s prostornim planom županije, sa Zakonom i propisima donesenim na temelju Zakona.


· 10. faza -- 30 dana – Suglasnost Ministarstva
· prije donošenja UPU-a mora se pribaviti suglasnost Ministarstva


· 11. faza – postupak donošenja UPU-a od strane Općinskog vijeća Općine Karlobag;
· objava Odluke o donošenju UPU-a.


Navedeni rokovi ne uključuju vrijeme potrebno za:
· utvrđivanje Prijedloga UPU-a za javnu raspravu na temelju Nacrta Prijedloga UPU-a od strane Općinskog načelnika Općine Karlobag;
· objavu javne rasprave o Prijedlogu UPU-a u dnevnom tisku te na mrežnim stranicama Ministarstva graditeljstva, prostornog uređenja i državne imovine i Općine Karlobag prije početka javne rasprave;
· dostavu posebnih pisanih obavijesti o javnoj raspravi o Prijedlogu UPU-a javnopravnim tijelima iz članka 8. ove Odluke koja su dala ili trebala dati zahtjeve za izradu UPU-a;
· mogući cjelokupan postupak ponovne javne rasprave o izmijenjenom Prijedlogu UPU-a;
· utvrđivanje konačnog Prijedloga UPU-a od strane Općinskog načelnika Općine Karlobag;
· dostavu pisanih obavijesti sudionicima javne rasprave (i eventualnih ponovnih javnih rasprava) s obrazloženjem o razlozima neprihvaćanja, odnosno djelomičnog prihvaćanja njihovih prijedloga i primjedbi;
· postupak donošenja UPU-a od strane Općinskog vijeća Općine Karlobag;
· vrijeme do objave Odluke o donošenju UPU-a.

Izvori financiranja izrade Plana
Članak 10.
Izrada Plana financirat će se temeljem članaka 167. i 168. Zakona privatnim sredstvima zainteresiranog investitora.
Druga pitanja značajna za izradu Plana
Članak 11.
U skladu s člankom 86. Zakona na Prijedlog Odluke sukladno posebnim propisima kojima se uređuje zaštita okoliša i prirode pribavljeno je:
- Mišljenje, KLASA: 351-02/25-01/14, URBROJ: 2125-06/3-25-06 od 14. svibnja 2025.godine, koje je izdalo nadležno tijelo za zaštitu okoliša i prirode: Ličko senjska županija, Upravni odjel za prostorno uređenje, graditeljstvo i zaštitu okoliša.

Prijelazne i završne odredbe
Članak 12.
Temeljem članka 81. stavak 2. Zakona, nositelj izrade Plana je Jedinstveni upravni odjel Općine Karlobag.
Ova Odluka stupa na snagu osam dana od dana objave u „Službenom glasniku" Općine Karlobag.

